Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 415/13/8803	Košice II, 3.6.2015
EEČ : 2-64-178-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obv. XXXXX za prečin krádeže podľa  § 212 ods. 2 písmeno e)  Trestného zákona, ktorého sa dopustil tak, že:

v dobe od 01.08.2012 do 31.01.2013  v Košiciach - Šaci  na odbernom mieste v obytnom bloku na ul. XXXXX,  v byte č. 21 na II. poschodí  uskutočňoval bez určeného meradla a bez riadne uzavretej zmluvy odber elektrickej elektriny, a to tak, že  vodič CY-4 mm vedúci do bytu spojil s prívodovými nemeranými vodičmi bez istenia, čím spôsobil spoločnosti Východoslovenská distribučná a.s., XXXXX škodu vo výške 553,76 EUR,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka Okresného riaditeľstva PZ XXXXX, Obvodného oddelenia XXXXX - Šaca  podľa § 199 ods. 1 Trestného poriadku sp. zn. XXXXX zo dňa 20.06.2013 bolo začaté trestné stíhanie a zároveň podľa § 206 odsek 1 Trestného poriadku bolo vznesené obvinenie XXXXX  pre prečin krádeže  podľa § 212 ods. 2 písmeno e) Trestného zákona na tom skutkovom základe, ako je to uvedené vo výrokovej časti tohto rozhodnutia.

     Prokurátor okresnej prokuratúry XXXXX II uznesením sp. zn. 1 Pv 415/13/8803 zo dňa 15.08.2013 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obv. XXXXX za prečin krádeže podľa § 212 ods. 2 písmeno e)  Trestného zákona, zároveň určil skúšobnú dobu v trvaní 18 mesiacov podľa § 216 ods. 2 Trestného poriadku a uložil povinnosť podľa § 216 ods.3 Trestného poriadku uhradiť v skúšobnej dobe poškodenému zvyšok spôsobenej škody vo výške 553,76 EUR v zmysle dohody o náhrade škody zo dňa 09.08.2013. 

Toto uznesenie sa stalo právoplatným dňom 27.08.2013 a skúšobná doba v trvaní  18 mesiacov uplynula dňa 27.02.2015 . 

Z vyjadrenia poškodeného subjektu - Východoslovenskej distribučnej, a.s., XXXXX  zo dňa 26.05.2015 vyplýva, že obvinený uhradil čiastky vo výške 20,- EUR ku dňu 20.09.2013 a ku dňu 22.10.2013, teda  ostáva mu ešte uhradiť škodu vo výške 513,76  EUR. 

	Z dohody o spôsobe náhrady škody vyplýva, že obvinený bol povinný uhrádzať škodu v mesačných splátkach vždy k 21. dňu príslušného mesiaca počnúc mesiacom september 2013 v 18 splátkach vo výške 30,- EUR a 19. splátku vo výške 13,76 EUR.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

   Keďže obvinený neuhrádzal pravidelne jednotlivé splátky tak, ako to bolo dohodnuté v dohode o náhrade škody, bolo potrebné rozhodnúť o pokračovaní v trestnom stíhaní..

Na strane druhej  zo správy Okresného úradu XXXXX - okolie, Správy Mestskej časti XXXXX - Šaca a Správy Okresného dopravného inšpektorátu PZ Okresného riaditeľstva PZ XXXXX vyplýva, že XXXXX, nar. XXXXX, zomrel dňa 01.05.2014.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu , kto zomrel.
	
Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku

Vzhľadom na vyššie uvedené skutočnosti bolo potrebné rozhodnúť tak, ako to vyplýva z výrokovej časti tohto rozhodnutia.

Preto  bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Andrej Šaro
prokurátor